สวัสดีค่ะเพิ่งคลอดลูกได้ เดือนกว่าๆ น้ำคาวปลาหายไป สามีขอมี พสพ ไม่ได้ป้องกัน แต่หลั่งนอก ยังไม่ได้ทำการคุมกำเนิดใดๆ มี พสพ วันที่ 21 ต.ค พอมาวันที่ 25 ต.ค มีเลือดออกจำนวนมาก เปลี่ยนผ้าอนามัย 2-3 แผ่นชุ่มๆ เลือดสีสดแดง มา 3 วัน วันที่ 4 ค่อยๆลดละหายไป ต่อมา เมื่อวานนี้ 13 พ.ย. มีเลือดออกเปื้อนเต็มแผ่นอนามัยแผ่นเดียวทั้งวัน ไม่แน่ใจ่าสีส้มหรือชมพูค่ะแต่จางๆ แล้ววันนี้ 14 พ.ย ก็ไม่มี มันคือเลือดอะไรค่ะ ปล.ตรวจครรภ์ด้วยวิธีตรวจปัสสวะ หลังจากมี พสพ 17 วัน ยังขึ้นขีดเดียวค่ะ
สวัสดีค่ะ อาการมีเลือดออกผิดปกติทางช่องคลอดอาจเกิดจาก-การติดเชื้อที่มดลูก ปากมดลูก ช่องคลอด ซึ่งอาจเกิดตามหลังการคลอดได้เช่นกัน-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่เลือดล้างหน้าเด็กไม่ได้เกิดในทุกคนที่ตั้งครรภ์ และมักไม่มามากจนชุ่มผ้าอนามัยค่ะหากมีเลือดออกมาก ปวดหน่วงท้องน้อย มีไข้ ควรรีบไปพบแพทย์การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง